Diari Oficial de la Generalitat Valenciana


Sumari del DOGV 6382, del 22-10-2010 (2010/11411)

Notificació del laude emés per la Junta Arbitral de Transports de Castelló. Expedient número 103/7348-VN.
---------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11486


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 103/6283-BY. [2010/11705]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Suministro de Maquinaria para la Soldadura Cs, SL, que s'ha dictat laude en l'expedient esmentat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
«Tribunal: President. Ramón Escrig Moreno. Vocals: José Ramón López de la Fuente i Fernando Monzó Mollá, el qual excusa la seua incompareixença; secretària-vocal: Rosa Salvador Salvador. Parts. Reclamant: Transportes Ochoa, SA, representada per Elías Herrero Badenas. Reclamat: Suministro de Maquinaria para la Soldadura Cs, SL, que no compareix a l'acte de vista.  
A Castelló, el 30 de juny de 2010 i a les 11.50 hores es constituïx la Junta Arbitral de Transports pels membres esmentats al marge i amb l'assistència de la part reclamant per a resoldre l'expedient 103/4862-SM, i es procedix a la realització de la vista oral respecte de la reclamació següent: impagament de ports. La part reclamada no compareix a la vista.  
Iniciada la vista oral pel president es comprova la identitat de la part compareixent i la qualitat amb què intervé.  
A continuació es concedix la paraula a la reclamant que s'afirma i es ratifica en la demanda i es remet a les proves i documents presentats i que basa en els següents  
Antecedents de fet  
1. Com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que van donar lloc a les factures núm. 1200.00026, de 06.05.2009, per un import de 385,58 euros; la núm. 1200.00049, de 05.07.2009, per un import de 364,41 euro i la núm. 1200.01087, de 10.09.2009, per un import de 546,52 euros  
La suma total de les factures puja a 1.303,21 euros. No obstant això, el reclamant assenyala que, des de la presentació de la demanda, la demandada ha fet un lliurament, a compte del total, de 100 euros, per la qual cosa este lliurament ha de restar-se del total del deute, que queda fixat en 1.203,21 euros.   
Sol·licita que, esgotats tots els procediments de cobrament i amb el reconeixement previ del seu dret, es condemne la reclamada al pagament dels ports realitzats i l'import dels quals és de 1.203,21 euros.  
S'apliquen els següents  
Fonaments jurídics  
1. La competència territorial de la Junta la determinen els articles 6 i 7.2 del Reglament de la LOTT (RD 1211/90).  
2. La submissió està determinada per l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta que s'haja manifestat esta exclusió en un moment anterior a la prestació del servici.  
3. Atesa l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
4. Comprovats els aspectes manifestats per la reclamant per mitjà de la prova documental que s'adjunta a la demanda i comprovant la Junta Arbitral la veracitat d'estos i que s'ajusten al que s'ha demandat, s'han d'estimar tal com es reclamen.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Ochoa, SA, representada per Elías Herrero Badenas, contra Suministro de Maquinaria para la Soldadura Cs, SL, ja que dels fets relatats, documents probatoris i declaracions efectuades s'establix que, realitzats els transports d'acord amb el que s'ha contractat, se li ha de pagar l'import resultant.   
Per tot això Suministro de Maquinaria para la Soldadura Cs, SL, haurà de pagar a Transportes Ochoa, SA, representada per Elías Herrero Badenas, la quantitat de mil dos-cents tres euros i vint-i-un cèntim (1.203,21) .  
Contra este laude es pot interposar l'acció d'anul·lació davant de l'Audiència Provincial de Castelló, en el termini dels dos mesos següents de la notificació, d'acord amb el que establixen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, es podrà instar la seua execució forçosa davant del Jutjat Mercantil de Castelló, d'acord amb els articles 44 i 45 de la Llei d'Arbitratge i el 548 de la Llei 1/2000, de 7 de gener, d'Enjudiciament Civil.»  
Els terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
Castelló de la Plana, 20 de setembre de 2010.- El president de la Junta Arbitral de Transports de Castelló: Ramón Escrig Moreno.